פסח בר אדון

פסח בר אדון (שמו המקורי: פסח פאניטש; 1 באוקטובר 1907 – 9 בינואר 1985) היה מאנשי היישוב, פעיל בארגון "ההגנה" ובהעפלה, הרפתקן, ארכאולוג וסופר ישראלי. נולד בעיירה קולנו שבפולין למשפחה חרדית-ציונית לרב שמואל בנימין פאניטש (1875-1944) ואסתר פייגה ציפורה לבית לאו (1880-1974), הוריו עלו לארץ. במשפחתו היו עוד שלושה בנים ושתי בנות. בילדותו למד בבית הספר "תחכמוני", ויותר מאוחר, בישיבות נובהרדוק, וילנה וסלבודקה. הוא עלה לארץ ישראל בשנת 1925, עבד לפרנסתו בבניין ובסלילת כבישים, ובמקביל למד מזרחנות ויהדות באוניברסיטה העברית. התגורר עם שבטי בדווים בעמאן, ולאחר מכן בעמק בית שאן ובקוניטרה (סוריה). המוטיבציה העיקרית לכך הייתה רצונו להבין מדוע כמעט כל המנהיגים בישראל במהלך הדורות היו רועי צאן. בתקופה זו היה לבוש כבדווי והצליח להתערות בחברה הבדווית וללמוד את מנהגיה וארחות חייה. בתקופה זו נודע בכינויו "עזיז אפנדי". בתקופת מאורעות תרפ"ט ותרצ"ו היה בר-אדון פעיל ב"הגנה" והשתתף בהגנה על שכונות ימין משה ונחלאות בירושלים ויישובים בצפון הארץ. מאוחר יותר עסק בארגון ההעפלה, והיה מאבטח אוניות מעפילים, ועסק בהברחת נשק לארץ דרך הים. בשנת 1939 נשא לאישה את דורותי כהאן, סופרת אמריקאית. בשנת 1940 נולד להם בנם האמן דורון בר אדון, והוא עבר עם משפחתו למושב מרחביה בעמק יזרעאל. אשתו דורותי מתה בשנת 1950. בר-אדון השתתף במספר משלחות ארכאולוגיות, בבית שערים, בתל בית ירח, בסיני ובמדבר יהודה – שם גילה בשנת 1961 את מערת המטמון בנחל משמר, ובה מאות כלי נחושת מהתקופה הכלקוליתית. הוא המשיך לעסוק בארכאולוגיה עד שנת 1982, בגיל למעלה מ-70. פסח בר אדון נטמן לצד רעייתו בבית הקברות שבמרחביה. ארכיונו נמצא בארכיון גנזים - אגודת הסופרים בבית אריאלה בתל אביב-יפו. גשר של מעלה - ספר על צנחני היישוב במלחמת העולם השנייה; חובר יחד עם אשתו. בין עדרי הצאן - על חייו עם הבדווים. באהלי מדבר - על חיי ומנהגי הבדווים. סוסים מספרים - סיפורים מההווי הבדואי ומהווי ההתיישבות, מסופרים כביכול מנקודת המבט ה"סוסית". תלם בים - על קורותיו בים כמאבטח אוניות נשק ומעפילים. מערת המטמון - הממצאים ממערת נחל משמר - פירוט על החפירות והממצאים במערת המטמון. 'בר־אדון (פאניץ'), פסח', בתוך: דוד קלעי, ספר האישים: לכסיקון ארצישראלי, תל אביב: מסדה – אנציקלופדיה כללית, תרצ"ז, עמ' 97–98. (הספר בקטלוג ULI) "פסח בר-אדון ז"ל", קדמוניות: רבעון לעתיקות ארץ-ישראל וארצות המקרא, י"ז (68) (1984), עמ' 128 רחבעם זאבי, "לזכרו של פסח בר-אדון ז"ל: תרס"ז–תשמ"ה (1907–1985)", ישראל – עם וארץ, ד (22) (1986/87), (22): עמ' 285–286 רחבעם זאבי, "אגדה של פסח: דברים לזכרו של פסח בר-אדון", ישראל – עם וארץ, ז–ח (25–26) (93-1990), עמ' 309–314 דורון בר אדון, אורי דוידוביץ' ורועי פורת, "אדון המדבר – מסע ומסה במדבר יהודה בעקבות פסח בר אדון", אריאל 186 (2009), עמ' 35–40 ילקוט הכזבים, המהדורה המוערת, 2009, עמ' 138 מדיה וקבצים בנושא פסח בר אדון בוויקישיתוף רשימת הפרסומים של פסח בר אדון, בקטלוג הספרייה הלאומית כתבי פסח בר אדון בפרויקט בן-יהודה רשימת המאמרים של פסח בר אדון באתר רמב"י הספרים של פסח בר אדון, באתר "סימניה" איש ושמו פסח בר אדון באתר מלח הארץ - כנס ים המלח תמונות מאוסף פסח בר אדון מתוך האוספים הדיגיטליים של ספריית יונס וסוראיה נזריאן, אוניברסיטת חיפה נדב מן, זכרונות מהאלבום: ימי מלחמת העולם הראשונה, באתר ynet, 22 בפברואר 2008 דורון בר-אדון, אורי דוידוביץ' ורועי פורת: סיכום ההרצאות בכנס לכבוד "מאה (ואחת) שנים להולדת פסח בר-אדון" יורם צפריר, עם פסח בר-אדון במערת המטמון(הקישור אינו פעיל) דורון בר-אדון, אבי, מתעד שירי הנקמה של ניצולי מחנות ההשמדה, באתר הארץ, 22 בינואר 2016 פסח בר אדון, דף שער בספרייה הלאומית פסח בר אדון, בלקסיקון הספרות העברית החדשה פסח עזיז בר אדון, באתר "Billiongraves"